
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός συμπληρωματικών ειδικών όρων και περιο¬ 
ρισμών δόμησης στο διατηρητέο κτίριο επί της οδού 

Καραΐσκου 110, στον Πειραιά. 1 

Χαρακτηρισμός ως διατηρητέου κτιρίου που βρίσκεται 
στην περιοχή της πλατείας Βάθης στην Αθήνα, επί της 
οδού Βερανζέρου 33 του ρυμοτομικού σχεδίου Αθη¬ 
νών και καθορισμός ειδικών όρων και περιορισμών δό¬ 
μησης αυτού. 2 


ΑΠΟΦΑΣΕΙ Σ 

Αριθ. 3636/2005 (1) 

Καθορισμός συμπληρωματικών ειδικών όρων και περιορι¬ 
σμών δόμησης στο διατηρητέο κτίριο επί της οδού Κα- 
ράί'σκου 110, στον Πειραιά. 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα Βα¬ 
σικής Πολεοδομικής Νομοθεσίας (άρθρο μάνοτου κωδικοποι- 
ημένου Π.Λ/τοςτης 14/24.7.1999 - Δ' 580) όπως αντικαταστά- 
θηκε με την παρ. 2 του άρθρου 3 του Ν.2831/2000 «Τροποποί¬ 
ηση των διατάξεων του Ν. 1577/1985 «Γενικός Οικοδομικός 
Κανονισμός» και άλλες πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν.1558/85 «Κυβέρνη¬ 
ση και Κυβερνητικά Όργανα» (ΑΊ37) και προστέθηκε με το 
άρθρο 27του Ν.2081/1992 (Α' 154) καιτροποποιήθηκεμετην 
παρ. 2ατου άρθρου 1 του Ν.2469/1997 (Α'38). 

3. Τις διατάξεις της παρ. Β του άρθρου 1 του Π.Δ/τος 28/ 
28.1.1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες διανο- 
μαρχιακού επιπέδου του Υπουργείου Περιβάλλοντος, Χωρο¬ 
ταξίας και Δημοσίων Έργων» (Α' 9). 

4. Την υπ' αριθμ. 4881/19.5.2004 απόφαση του Πρωθυπουρ¬ 
γού και του Υπουργού Περιβάλλοντος Χωροταξίας και Δημο¬ 
σίων Έργων «Ανάθεση αρμοδιοτήτων του Υπουργού Περιβάλ¬ 
λοντος Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων» (Β' 754). 

5. Το με αρ. πρωτ. οικ.51051/23.12.2003 έγγραφο της 
Δ.Ο.Κ.Κ./Υ.ΠΕ.ΧΩ.Δ.Ε. 


6. Την από 3.3.2004 αιτιολογική έκθεση της Διεύθυνσης Πο- 
λεοδομικού Σχεδιασμού - Τμήμα Παραδοσιακών Οικισμών. 

7. Την από 8.3.2004 σύμφωνη γνώμη των ενδιαφερομένων 
(αρ. πρωτ. Υ.ΠΕ.ΧΩ.Δ.Ε. 11068/9.3.2004). 

8. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου 
Ο.Τ.Α., αποφασίζουμε: 

1. Στο κτίριο που βρίσκεται επί της οδού Καραΐσκου 110, 
στον Πειραιά, φερόμενο ως ιδιοκτησία του Μπόμπου Παν., που 
έχει χαρακτηριστεί διατηρητέο με την υπ’ αριθμ. οικ.21745/ 
1214/16.3.1987 Υπουργική απόφαση (ΦΕΚ 420/15.5.1987): 

α) Επιτρέπεται η ενίσχυση του υφιστάμενου φέροντα ορ¬ 
γανισμού από λιθοδομή με μανδύα από εκτοξευόμενο οπλι¬ 
σμένο σκυρόδεμα καθώς και η προσθήκη μεταλλικού σκελε¬ 
τού, στο εσωτερικό του κτιρίου. Δεν θα εφαρμοστεί μανδύας 
στο εσωτερικό των λαμπάδων των ανοιγμάτων. 

β) Επιτρέπεται η αποκατάσταση των όψεων με την επισκευή 
των επιχρισμάτων, καθώς και την ανακατασκευή των διακο- 
σμητικών μορφολογικών στοιχείων και των κουφωμάτων. 

γ) Επιτρέπεται η προσθήκη καθ’ ύψος δύο ορόφων, σε υπο¬ 
χώρηση από την κύρια όψη του διατηρητέου κτιρίου. 

δ) Επιτρέπεται η αναδιαρρύθμιση στο εσωτερικό του κτιρί¬ 
ου για την εξυπηρέτηση της νέας χρήσης του κτιρίου. 

ε) Επιτρέπεται η χρήση καταστημάτων στο ισόγειο και η 
χρήση κατοικίας στους Α' Β' και Γ' ορόφους. 

2. Όλες οι παραπάνω επιτρεπόμενες ρυθμίσεις που γίνο¬ 
νται χωρίς υπέρβαση των ισχυόντων όρων και περιορισμών 
δόμησης, φαίνονται στα σχετικά πρωτότυπα διαγράμματα 
(Διάγραμμα Κάλυψης σε κλ. 1:100, 5 σχέδια Κατόψεων, 1 
σχέδιο Τομών και 3 σχέδια Όψεων, σε κλ. 1:50), που θεωρή¬ 
θηκαν με την 3636/2005 πράξη του Προϊσταμένου της Δ/νσης 
Τυπογραφικών Εφαρμογών, αντίγραφα των οποίων δημοσι¬ 
εύονται με την παρούσα απόφαση και αποτελούν αναπόσπα¬ 
στο τμήμα αυτής. 

3. Κατά τα λοιπά εξακολουθούν να ισχύουν τα οριζόμενα με 
τις διατάξεις της υπ' αριθμ. οικ.21745/1214/16.3.1987 Υπουρ¬ 
γική απόφαση (ΦΕΚ 420/15.5.1987) με την οποία το κτίριο χα¬ 
ρακτηρίστηκε ως διατηρητέο. 

4. Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Δεκεμβρίου 2004 

ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

και πκριορι^μών Οόρησης στο διατηρητέο κτίριο 
κπί της οδού ΚαριίΓσκον 110, στον Πΐΐραιά.». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ.5150 ( 1 ) 

Χαρακτηρισμός ως διατηρητέου κτιρίου που βρίσκεται 
στην περιοχή της πλατείας Βάθης στην Αθήνα, επίτης 
οδού Βερανζέρου 33 του ρυμοτομικού σχεδίου Αθη¬ 
νών και καθορισμός ειδικών όρων και περιορισμών δό¬ 
μησης αυτού. 

©ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π.δ/τοςτης από 14.7.1999 - Δ' 580), όπως 
αντικαταστάθηκε με την παρ. 2 του άρθρου 3 του Ν. 2831/ 
2000 «Τροποποίηση των διατάξεων του Ν. 1577/1985 «Γε¬ 
νικός Οικοδομικός Κανονισμός» και άλλες πολεοδομικές 
διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 2469/ 
1997 (Α'38). 

3. Τις διατάξεις της παρ. Β του άρθρου 1 του Π.Λ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

4. Την υπ' αριθμ. 4881/19.5.2004 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος Χωροταξίας και Δημοσίων Έρ¬ 
γων στους Υφυπουργούς Περιβάλλοντος Χωροταξίας και 
Δημοσίων Έργων» (Β' 754/19.5.2004). 

5. Το υπ’ αριθμ. Οικ. 52243/24.12.2003 έγγραφο Γ.Γ. 
ΥΠΕΧΩΔΕ 

6. Την από 20.10.2003 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α.. 

8. Την τήρηση της νόμιμης διαδικασίας από τον Δήμο 
Αθηναίων - Δ/νση Αρχιτεκτονικού - Τμήμα Παραδοσιακών 
κτιρίων και μνημείων με την δημοσίευση της αιτιολογικής 
έκθεσης σε τρεις ημερήσιες εφημερίδες. 

9. Την από 29.3.2004 δήλωση του ενδιαφερομένου που 
αφορά την αποδοχή του χαρακτηρισμού, αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Αθηνών στην περιο¬ 
χή πλατείας Βάθης και ειδικώτερα επί της οδού Βερανζέ¬ 
ρου 33, φερόμενοως ιδιοκτησία της «Γ. ΠαναγάκηςΑ.Ε.», 


όπως φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:1000, που θεωρήθηκε 
από τον Προϊστάμενο της Διεύθυνσης Τυπογραφικών 
Εφαρμογών με την 5150/2005 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες 
προσθήκες όχι όμως και τα πάσης φύσεως καθ’ ύψος ή 
κατ’ επέκταση προσκτίσματα που αλλοιώνουν το αρχικό 
κτίριο. 

Ο καθορισμός των προσκτισμάτων αυτών που αλλοιώ¬ 
νουν το αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή τόσο των επί 
μέρους αρχιτεκτονικών ή καλλιτεχνικών και διακοσμητικών 
στοιχείων του, όσο και του κτιρίου συνολικά, πληντωνπρο- 
σκτισμάτων ή των στοιχείων του κτιρίου για τα οποία η 
Ε.Π.Α.Ε. έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς του χαρακτηρι- 
ζομένου ως διατηρητέο κτίριο, εφόσον δεν αλλοιώνεται ο 
αρχιτεκτονικός χαρακτήρας του και δεν θίγονται τα δια¬ 
τηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται από την πολεοδομική υπηρεσία, στην αρμό¬ 
δια Υπηρεσία του Υπουργείου Περιβάλλοντος Χωροτα¬ 
ξίας και Δημοσίων Έργων, με γνώμη της Ε.Π.Α.Ε., για ει¬ 
δικές ρυθμίσεις, σύμφωνα με τις διατάξεις του άρθρου 4 
(παρ. 2) του Ν. 1577/1985 (Α'210), όπως τροποποιήθηκε 
με την παρ. 2 του άρθρου 3 του Ν. 2831/2000 (Α' 140), 
εφόσον δεν παραβλάπτεται το διατηρητέο κτίριο και ο 
χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου, καθώς και για την τοποθέ¬ 
τηση επιγραφών απαιτείται έγκριση της Ε.Π.Α.Ε. 

8. Η ισχύς της παρούσας απόφασης αρχίζει από τη 
δημοσίευσή της σπιν Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουαρίου 2005 

ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

